Twee beseer toe hulle by waterval afvalVoorval by Karkloof-valle (Foto verskaf deur Netcare 911) Twee persone is beseer toe hulle by die Karkloof-valle in die KwaZulu-Natalse Middellande geval het. Paramedici is omstreeks 16:00 na die toneel ontbied, het Shawn Herbst, woordvoerder van Netcare 911, gesê. “ŉ Man en ŉ vrou, albei in hul 30’s, het by die klein waterval afgeval. Albei pasiënte is uit die water gehaal deur ŉ lid van die publiek wat hulle sien val het.” Die man het ernstige beserings opgedoen en die vrou het matige beserings opgedoen. “Albei is na ŉ hospitaal geneem vir verdere behandeling.” Die betrokke owerhede was op die toneel om verder ondersoek in te stel.